Ρεβέκκα (όνομα)

Το **Ρεβέκκα** (Εβραϊκά: רִבְקָה) είναι γυναικείο όνομα εβραϊκής προέλευσης. Είναι το όνομα της βιβλικής μορφής Ρεβέκκα, συζύγου του Ισαάκ και μητέρας του Ιακώβ και του Ησαύ. Το όνομα προέρχεται από τη σημιτική ρίζα ר-ב-ק, που σημαίνει "δένω γερά". Το *Λεξικό των Κύριων Ονομάτων της Παλαιάς Διαθήκης* του Τζόουνς και η Λίστα Ονομάτων Βιβλικών Μελετών NOBS αναφέρουν ότι το όνομα σημαίνει σαγηνευτική ομορφιά ή "δένω". 

## Δημοτικότητα
Στο Ηνωμένο Βασίλειο, η αναβίωση των βιβλικών ονομάτων οδήγησε στην κατάταξη αυτού του ονόματος ανάμεσα στα 100 κορυφαία γυναικεία ονόματα τη δεκαετία του 1960, στα 20 κορυφαία τη δεκαετία του 1970 και στα 10 κορυφαία τη δεκαετία του 1980. Το 1994 ήταν το πιο δημοφιλές γυναικείο όνομα. Ακολούθησε μείωση της δημοτικότητάς του. Το 2000 βγήκε από τη λίστα με τα 10 κορυφαία και μέχρι το 2009 είχε πέσει στην 77η θέση. Το 2013, κατατάχθηκε 120ό.

Στις Ηνωμένες Πολιτείες, το όνομα χρησιμοποιείται από την εποχή του αποικισμού των Πουριτανών στη Νέα Αγγλία τον 17ο αιώνα. Το όνομα Ρεβέκκα ανεβαίνει και κατεβαίνει στις κατατάξεις δημοτικότητας, αλλά κατατάσσεται σταθερά στα 200 πιο δημοφιλή ονόματα για κορίτσια τουλάχιστον από το 1880. Το 2011, κατατάχθηκε στην 148η θέση σε δημοτικότητα. Το 2013, κατατάχθηκε στην 178η θέση.  

Το όνομα είναι δημοφιλές και σε άλλες χώρες. Το 2009, το Ρεβέκκα ήταν το 27ο πιο δημοφιλές όνομα στη Ρουμανία. 

## Παραλλαγές
* Ρεμπέκα (πολλαπλές γλώσσες)
* Λεπέκα (Χαβαϊκά)
* Μπέκα, Μπέκι (Αγγλικά)
* Μπέκμπεκ (Φιλιππινέζικα)
* Φίκα (Μαλγασικά)
* Ράμπκα (Αραβικά)
* Ραφίκα (Αραβικά)
* Ράφκα (Αραμαϊκά)
* Ρεμπεκά, Ρεμπέκ (Γαλλικά)
* Ρεμπιέκα (Λευκορωσικά)
* Ρεφίκα (Τουρκικά)
* Ρεπέγκα (Αρμενικά)
* Ρέβκα (Εβραϊκά)
* Ρίμπκα (Ινδονησιακά)
* Ρίφκα, Ρίφκε (Γίντις)
* Ρίομπα (Ιρλανδικά)
[μικρογραφία|[Ρεμπέκα Γουέστ]]
[μικρογραφία|[Ρεμπέκα Ντε Μορνέ]]

## Άτομα με το όνομα Ρεβέκκα

* Ρεμπέκα Γουέστ (1892-1983), Βρετανίδα συγγραφέας, κριτικός λογοτεχνίας και δημοσιογράφος 
* Ρεμπέκα Γουόκερ (1969-), Αμερικανίδα φεμινίστρια και συγγραφέας 
* Ρεβέκκα Κιμ (1998-), Νοτιοκορεάτισσα αθλήτρια του καλλιτεχνικού πατινάζ 
* Ρεμπέκα Λίλιεμπεργκ (1981-), Σουηδή ηθοποιός 
* Ρεμπέκα Μπλακ (1997-), Αμερικανίδα τραγουδίστρια και τραγουδοποιός 
* Ρεμπέκα Ντε Μορνέ (1959-), Αμερικανίδα ηθοποιός και παραγωγός ταινιών 
* Ρεμπέκα Ρομέιν (1972-), Αμερικανίδα ηθοποιός και μοντέλο ''Απόλυτη ευφυΐα'' (*Limitless*, 2015-2016) 
* Ρεμπέκα Σέφερ (1967-1989), Αμερικανίδα ηθοποιός και μοντέλο 
* Ρεμπέκα Τζόουνς (1957-2023), Μεξικανή ηθοποιός 
* Ρεμπέκα Φέργκιουσον (1983-), Σουηδή ηθοποιός 
* Ρεμπέκα Χολ (1982-), Αγγλίδα ηθοποιός, παραγωγός, συγγραφέας και σκηνοθέτρια 

## Φανταστικοί χαρακτήρες

* Ρεβέκκα, η νεκρή σύζυγος ενός χήρου (Λόρενς Ολίβιε) στο αμερικανικό ψυχολογικό δράμα ''Ρεβέκκα'' (*Rebecca,* 1940) του Άλφρεντ Χίτσκοκ  και στο ομότιτλο μυθιστόρημα (1938) της Βρετανίδας Δάφνης Ντι Μοριέ 
* Ρεμπεκά (Βιρζινί Εφιρά), απατημένη σύζυγος που εγκαταλείπει το σπίτι της, στο γαλλικό ψυχολογικό θρίλερ ''Εκείνη'' (*Elle,* 2016) του Πολ Βερχόφεν 
* Ρεβέκκα (Μάργκαρετ Κουάλεϊ), γυναίκα που αυτοκτονεί βουτώντας σε μια άδεια πισίνα, στο βρετανοαμερικανικό κωμικό δράμα *[[Ιστορίες καλοσύνης]]* (*Kinds of Kindness,* 2024) του Γιώργου Λάνθιμου 
* Ρεμπέκα Γουόλτερς (Άλισον Μπρι), υπεύθυνη δημοσίων σχέσεων η οποία μαχαιρώνεται και πετιέται από μια ταράτσα πάνω σε ένα βαν, στην αμερικανική ταινία τρόμου *[[Scream 4]]* (2011) σε σκηνοθεσία Γουές Κρέιβεν και σε σενάριο του Κέβιν Γουίλιαμσον 
* Ρεμπέκα Κουίνσι (Awkwafina), επιθετική τροχονόμος, στην αμερικανική υπερφυσική κωμωδία τρόμου ''Ρένφιλντ'' (*Renfield,* 2023) 
* Ρεμπέκα Όν (Κείτι Τσανγκ), ένα από τα μέλη της γυναικείας συμμορίας στην αμερικανική σάτιρα *[[Οι ύποπτοι φορούσαν γόβες]]* (*The Bling Ring*, 2013) της Σοφίας Κόπολα 
* Ρεμπέκα Πρέσκοτ (Άγκνες Μούρχεντ), μία απο τους εποίκους της αμερικανικής Δύσης η οποία πνίγεται διασχίζοντας τον ποταμό Οχάιο, στο αμερικανικό γουέστερν *[[Η κατάκτηση της Δύσης (ταινία)|Η κατάκτηση της Δύσης]]* (*How the West Was Won*, 1962) των Χένρι Χάθαγουεϊ, Τζον Φορντ και Τζορτζ Μάρσαλ 
* Ρεμπέκα Ράιντ (Ρουθ Γουίλσον), θύμα απαγωγής που κρατείται όμηρος, στο αμερικανικό γουέστερν ''Ο μοναχικός καβαλάρης'' (*The Lone Ranger*, 2013) σκηνοθεσίας Γκορ Βερμπίνσκι 
* Ρεμπέκα Σάμερς (Αγιαζάν Νταλαμπάγιεβα), κοριτσάκι που πνίγεται στην οικογενειακή πισίνα, στην αμερικανική ταινία τρόμου ''Στοιχειωμένα νερά'' (*Night Swim,* 2024) του Μπράις Μαγκουάιρ 
* Ρεμπέκα Χάρις (Τζένιφερ Κάρπεντερ), ειδική πράκτορας του FBI, στη αμερικανική κωμική σειρά δράσης ''Απόλυτη ευφυΐα'' (2015-2016, CBS) 
* Ρεμπέκα Χολ-Γιόσιντα (Λίλι Μουρ), νεαρή με σύνδρομο Ντάουν που ενδιαφέρεται για το σχέδιο μόδας, στην αμερικανική κωμική-δραματική σειρά ''Εγώ ποτέ'' (*Never Have I Ever,* 2020-2023) 

## Παραπομπές

Κατηγορία:Γυναικεία ονόματα